Държавен вестник, бр. 65, 2013 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  65
Чл. 31б. (1) Прегледите за издаване или за 
потвърждаване на валидността на Морското 
трудово свидетелство са:
1. първоначални – за издаване на Морско 
трудово свидетелство;
2. междинни – за потвърждаване на Морско 
трудово свидетелство;
3. подновителни – за издаване на Морско 
трудово свидетелство.
(2) Прегледът включва инспектирането на 
обстоятелствата, посочени в приложение № 4.
Чл. 31в. Първоначалният преглед включва 
преглед на обстоятелствата, посочени в прило­
жение № 4, и се извършва на всички кораби, 
на които до момента не е издавано Морско 
трудово свидетелство.
Чл. 31г. Междинният преглед се извършва 
за проверка на съответствието с изискванията, 
посочени в приложение № 4, между втората и 
третата година от годишната дата на издаване 
на Морското трудово свидетелство. С междин­
ния преглед се цели осигуряване на постоянно 
съответствие с изискванията на Морската 
трудова конвенция, 2006 г. и националното за­
конодателство и потвърждаване на издаденото 
Морско трудово свидетелство.
Чл. 31д. (1) Подновителният преглед се из­
вършва на кораб преди изтичане валидността 
на издаденото му Морско трудово свидетелство 
или след отнемането му.
(2) Когато подновителният преглед е извър­
шен в срок до три месеца преди изтичане на 
съществуващото свидетелство, новото Морско 
трудово свидетелство се издава със срок на 
валидност от датата на извършване на пре­
гледа за подновяване на свидетелството за 
период, ненадвишаващ пет години от датата на 
изтичане на съществуващото Морско трудово 
свидетелство.
(3) Когато подновителният преглед е из­
вършен повече от три месеца преди датата 
на изтичане на съществуващото свидетелство, 
новото Морско трудово свидетелство се издава 
със срок на валидност за период, ненадвишаващ 
пет години от датата на извършване на прегледа 
за подновяване на свидетелството.
(4) Подновителният преглед включва преглед 
на обстоятелствата, посочени в приложение № 4.
Чл. 31е. (1) Допълнителни проверки се из­
вършват след констатиране на несъответствия 
по време на извършване на междинен или 
подновителен преглед въз основа на предпи­
санията на проверяващия инспектор.
(2) Допълнителна проверка се извършва 
при подадена от член или членове на екипа­
жа жалба в случаите, когато по преценка на 
инспектора жалбата не е необоснована и при 
наличие на сериозни несъответствия по отно­
шение на изпълнението на мерките, посочени 
в Декларацията за съответствие с Морската 
трудова конвенция, 2006 г.
(3) Инспекторите запазват конфиденциал­
ността на източниците на жалби и оплаква­
ния, съдържащи твърдения за опасност или 
несъответствие по отношение на условията на 
живот и труд на моряците или нарушения на 
законодателството и по никакъв начин не ин­
формират корабопритежателя, представителя на 
корабособственика или оператора на кораба, че 
дадена инспекция е извършена като следствие 
от такава жалба или оплакване.
Раздел VI 
Морско трудово свидетелство и Декларация за 
съответствие с Морската трудова конвенция, 
2006 г.
Чл. 31ж. (1) Корабите, посочени в чл. 31а, 
т. 2, са обект на преглед за съответствие с 
изискванията на Морската трудова конвенция 
от 2006 г. и националното законодателство по 
отношение условията на живот и труд на борда, 
така както са изброени в приложение № 4, на 
интервали не по-големи от 3 години.
(2) На корабите, посочени в ал. 1, не се 
издава Морско трудово свидетелство, а се 
предоставя протокол, отразяващ резултатите от 
извършената проверка, който трябва да бъде 
съхраняван на борда. Копие от протокола се 
разгласява по реда, установен в чл. 21, ал. 8.
Чл. 31з. (1) Всеки морски кораб, плаващ 
под българско знаме:
1. с брутен тонаж 500 или повече тона, който 
извършва международни рейсове,
2. с брутен тонаж 500 или повече тона, който 
извършва рейсове от чуждо пристанище или 
между пристанища в друга държава,
задължително трябва да бъде снабден с 
Морско трудово свидетелство и приложена към 
него Декларация за съответствие с Морската 
трудова конвенция от 2006 г.
(2) Кораб, непопадащ в обхвата на т. 1 и 2 
от ал. 1, се снабдява с Морско трудово свиде­
телство и Декларация за съответствие с Мор­
ската трудова конвенция от 2006 г. по искане, 
отправено от корабопритежателя.
(3) Декларацията за съответствие с Мор­
ската трудова конвенция от 2006 г. се състои 
от две части. Част първа се съставя от Изпъл­
нителна агенция „Морска администрация“ и 
съдържа областите, обект на преглед съгласно 
приложение № 4, националните изисквания 
за прилагане на Морската трудова конвенция 
от 2006 г. относно условията на живот и труд 
на моряците, препратки към разпоредбите на 
националното законодателство по отношение 
на определена категория кораби, вписване на 
всички равносилни по същество мерки съгласно 
чл. VI, ал. 3 и 4 от Морската трудова конвенция 
от 2006 г. и посочване на изключенията, ако 
са предоставени такива, съгласно глава трета 
от Морската трудова конвенция от 2006 г. Част 
втора от Декларацията за съответствие с Мор­
ската трудова конвенция от 2006 г. се съставя